stanford-oval/wikipedia huggingface dataset:
Idol 2004

| Idol (Ruotsi) |
| --- | --- |
Maa:  Ruotsi
Esittäminen
Verkko:  TV4
Julkaisupäivä:  Syyskuu 2004
Ensimmäinen esitys:  Syyskuu 2004
Viimeinen esitys:  26. marraskuuta 2004
Ruotsin ensimmäinen Idols-kisa alkoi syyskuussa 2004. Kilpailu alkoi koelauluista. Seuraava vaihe oli slutaudition. Slutauditionin jälkeen vuorossa oli Kvalprogram-viikot. Viimeinen vaihe oli Veckofinal, josta selvisi lopullinen voittaja. Idolin ensimmäisen kauden voitti 26. marraskuuta 26-vuotias Daniel Lindström. Daniel on tähän mennessä Ruotsin Idols-historian vanhin voittaja.
Tuomarit

Daniel Breitholtz
Peter Swartling
Kishi Tomita
Claes af Geijerstam
Juontajat

David Hellenius
Peter Magnusson
Koelaulut

Koelauluja käytiin kesä-heinäkuussa 2004 Malmössä, Uumajassa, Tukholmassa, Karlstadissa ja Göteborgissa. Koelaulajia oli yhteensä yli 1700.
| 0 | 1 | 2 |
| --- | --- | --- |
| Edeltäjä: - | Idol (Ruotsi) | Seuraaja: Idol 2005 |
Heronin kolmio

Heronin kolmio on sellainen kolmio, jonka sivujen pituudet ja pinta-ala ovat rationaalilukuja. Myös korkeudet on tällöin rationaalisia. Heronin kolmioita etsittäessä voidaan käyttää Heronin kaavaa. Heronin kaava on nimetty Heron Aleksandrialaisen mukaan, kuten myös Heronin kolmio.
Esimerkkejä

Mikä tahansa kolmio, jonka sivunpituudet on Pythagoraan kolmikko, on Heronin kolmio.
Kolmio jolla ei ole suorakulmaa ja jonka sivujen pituudet on 5, 5, ja 6 ja pinta ala on 12. Tämä kolmio saadaan konstruoitua, kun otetaan kaksi suorakulmaista kolmiota, joiden sivujen pituudet ovat 3, 4 ja 5. Nämä kolmiot asetetaan siten, että 4:n pituiset sivut ovat vastakkain. Luvut 3, 4 ja 5 muodostavat tunnetusti Pythagoraan kolmikon.
Tämä esimerkki voidaan laajentaa yleiseksi tapaukseksi. Eli oletetaan olevan olemassa Pythagoraan kolmikko(a, b, c) ja valitaan, että c  on pisin sivu. Tarvitaan myös toinen Pythagoraan kolmikko (a, d, e), missä e voidaan valita pisimmäksi sivuksi. Nämä kolmiot yhdistetään siten, että sivut a. Näin saadaan kolmio, jonka sivujen pituudet ovat c, e, and b + d. Tällöin kolmion pinta-ala on siis
Lause

On olemassa Heronin kolmio siten, että se voidaan jakaa kahdeksi suorakulmaiseksi kolmioksi, joiden sivujenpituudet muodostavat rationaalilukuiset Pythagoraan kolmikot.
Lauseen todistus
Käytetään todistuksessa apuna aiemmin esitettyä esimerkin yleistystä: Olkoon Heronin kolmion sivujen pituudet c, e, b + d ja pinta-ala A määritelmän mukaan rationaalilukuja. Oletetaan myös, että sivu jonka pituus on b + d is  on pisin. Jotta saadaan osoitettua, että (a, b, c) and (a, d, e) ovat Pythagoraan kolmikoita täytyy todistaa, että luvut  a, b, ja d ovat rationaalisia.
Osoitetaan ensin, että luku "a" on rationaalinen. Koska kolmion pinta-ala on
niin
Oikean puolen luvut ovat oletuksen nojalla rationaalisia, siis myös a on rationaaliluku. Osoitetaan sitten, että luvut b ja d ovat rationaalisia.
Pythagoraan lauseen mukaan suorakulmaisille kolmioille pätee, että
ja
Joista saamme, että
ja
Taas oikean puolen luvut ovat oletuksen nojalla rationaalisia ja siten myös b − d täytyy olla rationaalinen. Oletuksen mukaan b + d  on rationaalinen, joten täytyy olla, että b ja d ovat rationaalisia.
Täsmällinen kaava Heronin kolmioille

Kaavan kaikille Heronin kolmioille kehitti Euler. Tässä on Brahmagubtan ja Carmichaelin esittämä versio:
Missä s on puolikas piiri ja A on pinta-ala. Pätee myös, että
Taulukko

Tässä taulukossa on listattu pienimmät sellaiset Heronin kolmiot, joiden sivujen pituuksien suurin yhteinen tekijä on 1.
| Pinta-ala | Ympärysmita | Pituus b+d | Pituus e | Pituus c |
| --- | --- | --- | --- | --- |
| 6 | 12 | 5 | 4 | 3 |
| 12 | 16 | 6 | 5 | 5 |
| 12 | 18 | 8 | 5 | 5 |
| 24 | 32 | 15 | 13 | 4 |
| 30 | 30 | 13 | 12 | 5 |
| 36 | 36 | 17 | 10 | 9 |
| 36 | 54 | 26 | 25 | 3 |
| 42 | 42 | 20 | 15 | 7 |
| 60 | 36 | 13 | 13 | 10 |
| 60 | 40 | 17 | 15 | 8 |
| 60 | 50 | 24 | 13 | 13 |
| 60 | 60 | 29 | 25 | 6 |
| 66 | 44 | 20 | 13 | 11 |
| 72 | 64 | 30 | 29 | 5 |
| 84 | 42 | 15 | 14 | 13 |
| 84 | 48 | 21 | 17 | 10 |
| 84 | 56 | 25 | 24 | 7 |
| 84 | 72 | 35 | 29 | 8 |
| 90 | 54 | 25 | 17 | 12 |
| 90 | 108 | 53 | 51 | 4 |
| 114 | 76 | 37 | 20 | 19 |
| 120 | 50 | 17 | 17 | 16 |
| 120 | 64 | 30 | 17 | 17 |
| 120 | 80 | 39 | 25 | 16 |
| 126 | 54 | 21 | 20 | 13 |
| 126 | 84 | 41 | 28 | 15 |
| 126 | 108 | 52 | 51 | 5 |
| 132 | 66 | 30 | 25 | 11 |
| 156 | 78 | 37 | 26 | 15 |
| 156 | 104 | 51 | 40 | 13 |
| 168 | 64 | 25 | 25 | 14 |
| 168 | 84 | 39 | 35 | 10 |
| 168 | 98 | 48 | 25 | 25 |
| 180 | 80 | 37 | 30 | 13 |
| 180 | 90 | 41 | 40 | 9 |
| 198 | 132 | 65 | 55 | 12 |
| 204 | 68 | 26 | 25 | 17 |
| 210 | 70 | 29 | 21 | 20 |
| 210 | 70 | 28 | 25 | 17 |
| 210 | 84 | 39 | 28 | 17 |
| 210 | 84 | 37 | 35 | 12 |
| 210 | 140 | 68 | 65 | 7 |
| 210 | 300 | 149 | 148 | 3 |
| 216 | 162 | 80 | 73 | 9 |
| 234 | 108 | 52 | 41 | 15 |
| 240 | 90 | 40 | 37 | 13 |
| 252 | 84 | 35 | 34 | 15 |
| 252 | 98 | 45 | 40 | 13 |
| 252 | 144 | 70 | 65 | 9 |
| 264 | 96 | 44 | 37 | 15 |
| 264 | 132 | 65 | 34 | 33 |
| 270 | 108 | 52 | 29 | 27 |
| 288 | 162 | 80 | 65 | 17 |
| 300 | 150 | 74 | 51 | 25 |
| 300 | 250 | 123 | 122 | 5 |
| 306 | 108 | 51 | 37 | 20 |
| 330 | 100 | 44 | 39 | 17 |
| 330 | 110 | 52 | 33 | 25 |
| 330 | 132 | 61 | 60 | 11 |
| 330 | 220 | 109 | 100 | 11 |
| 336 | 98 | 41 | 40 | 17 |
| 336 | 112 | 53 | 35 | 24 |
| 336 | 128 | 61 | 52 | 15 |
| 336 | 392 | 195 | 193 | 4 |
| 360 | 90 | 36 | 29 | 25 |
| 360 | 100 | 41 | 41 | 18 |
| 360 | 162 | 80 | 41 | 41 |
| 390 | 156 | 75 | 68 | 13 |
| 396 | 176 | 87 | 55 | 34 |
| 396 | 198 | 97 | 90 | 11 |
| 396 | 242 | 120 | 109 | 13 |
Aiheesta muualla

Online Encyclopedia of Integer Sequences Heronian[vanhentunut linkki]
Wm. Fitch Cheney, Jr., Heronian Triangles Am. Math. Montly 36 (1) (1929) 22-28.
S. sh. Kozhegel'dinov On fundamental Heronian triangles Math. Notes 55 (2) (1994) 151-156.
Kolmio, jonka sivunpituudet c, e ja b + d, sekä korkeus a.
Humalainen (Räisälä)

Humalaisten kylä oli Räisälän pitäjän eteläisin kylä. Se oli osa luovutettua Karjalaa. Kirkonkirjoissa kylästä on käytetty nimiä Humalais, sitten Humalaisi ja lopulta Humalainen. Kylän uljaat hongikot tunnettiin, samoin harjujen väleihin sijoittuneet metsälammet sekä kylän läpi virtaavan Pahaojan kristallinkirkas vesi.
Historia

Vuonna 1939 kylässä asuttiin 79:ssä talossa. Asutus sijoittui pääosin kyläteiden varsille, jotka johtivat Tiurin, Konnitsan ja Kiviniemen kylien suuntiin. Talvisodan takia ensimmäisen kerran ja jatkosodan takia viimeisen kerran evakuoidun kylänväen rakennukset tuhoutuivat sodissa ja niitä seuranneina vuosina lähes täysin. Jäljellä on enää yksittäisiä kivijalkoja, luonnon ahoa sekä metsittyneet pellot ja kylätiet. Kylän läpi virtaavan joen suomenkielinen nimi oli Pahaoja. Sen varrella sijaitsi kaksi vesimyllyä, Ylämylly ja Alamylly. Kylän hiekkamultapeltojen länsirajana oli kaunis järvi nimeltään Torhonjärvi lähisaarineen. Pohjoinen naapurikylä oli nimeltään Tiuri linnoineen ja eteläinen naapurikylä oli nimeltään |Kiviniemi. Itäpuolen naapurikunta oli nimeltään Sakkola.
Elinkeinot ja kylän nimi

Maatilojen ja Pahaojan varrella sijainneiden kahden kahden myllyn lisäksi kylässä toimi muun muassa sepän paja, kyläkauppa, kestikievari ja alakoulu.
Hiekkamultaiset viljavat maastot tuottivat hyviä satoja ja maatalous oli monipuolista. Muun muassa Humalaa kasvatettiin, mistä on arveltu kylän nimenkin johtuneen. Vaihtoehtoinen nimen alkuperä saattaa olla vienankarjalan kielisessä hiekkaharjuihin viittaavassa sanassa "huma". Kylä sijaitsee Karjalan kannaksella seudulla ja reittien varrella, jossa vienankarjalaisuus, inkeriläisyys, venäläisyys, itämerensuomalaisuus, balttialaisuus ja savokarjalaisuus ovat jatkuvasti sekoittuneet ties kuinka kauan esihistoriallisista ajoista alkaen.
Nuorisoseura

Kylään perustettiin vireä nuorisoseura vuonna 1902, jonka nimi Humalaisten Alku herätti alusta asti hilpeyttä laajemminkin. Mutta se oli tärkeä kyläyhteisön kulttuuritoiminnan ylläpitäjä ennen sotia esittäen näytelmiä ja osallistuen urheilukilpailuihin ympäri Viipurin lääniä. Nuorisoseurantalo valmistui kylään vuonna 1927 talkoovoimin.
Yhä toimiva Humalaisten Alku Nuorisoseura ry on rekisteröity yhdistysrekisteriin ja kuuluu nykyään Saimaan Nuorisoseuroihin vaalien kylän ja nuorisoseuran muistoa ja kutsuen edelleen kylän asukkaat ja jälkipolvet syksyisin kokoukseen. Se on eräs harvoista yhä toimivista luovutetusta Karjalasta evakuoiduista nuorisoseuroista, niin sanotuista "siirtoseuroista". Seura on tehnyt kotiseutumatkoja Venäjälle entisen kotikylän maille ja muun muassa järjestänyt siellä 100-vuotisjuhlan, jonka yhteydessä toteutettiin muistomerkki "Myllynkivi" liki ainoaan säilyneeseen rakennuksen osaan, Laukkasen perheen talon betonirappusiin.
Nuorisoseura on julkaissut kyläkartan vuonna 1982, jonka tiedot kokosi ja piirsi Humalaiskylässä syntynyt Aimo Kalenius. Vuonna 1996 seura julkaisi kylän historiasta kertovan kirjan nimeltään Humalainen - kotikylämme. Satavuotisen seurahistorian kunniaksi seura julkaisi vuonna 2002 seuran historiakirjan nimeltään Sata Humalaista vuotta. Historiateokset on kirjoittanut Tuula Lindqvist, joka on koonnut myös Humalaisten kylän muistoa vaalivan runoteoksen nimeltään Pahaoja virtaa - Harjut kuiskivat.
Humalaisissa syntyneitä tunnettuja henkilöitä

Juho Lallukka (1852-1913). Kylän tunnetuin henkilö lienee kansanedustajanakin toiminut ja usein viipurilaiseksi mainittu kauppaneuvos, joka syntyi Humalaisten kylän Heinahon tilalla Lallukanmäellä.
Ilkka Puukka (1938-2018). Puolustusasiainneuvos, eversti. Työskenteli upseerinurallaan muun muassa Porin prikaatissa sekä puolustusministeriön lähettämänä sotilasasiamiehenä Turkissa, Itävallassa ja Jugoslaviassa. Julkaisi kirjan nimeltään Valtapelit hallinnossa - Tapaustutkimus sotilaskulttuurin puolustuksesta puolustushallinnon uudistamisessa.
Hiilidioksidin geologinen varastointi

Hiilidioksin kierto
Hiilen kiertokulku
Hiilidioksidipäästöt
Hiilidioksidin geologinen varastointi
Hiilinielu
Hiilidioksidin talteenotto
Hiilivuoto
Hiilijalanjälki
Hiilidioksidiekvivalentti
Hiilidioksidin geologinen varastointi tarkoittaa talteenotetun hiilidioksidin pitkäaikaista varastointia maanalaisiin varastoihin. Se on osa hiilidioksidin talteenotto- ja varastointiteknologiaa (CCS).
Vaihtoehtoiset varastotyypit

Suurimittakaavaisen hiilidioksidin geologisen varastoinnin kaksi tärkeintä ja mahdollisinta vaihtoehtoa ovat:
Öljyn ja maakaasun etsinnästä ja tuotannosta hyvin tunnetut, tyhjentyneet maakaasu- ja öljykentät
Syvät suolavesiakviferit, jotka sisältävät juomakelvotonta, merivettä suolaisempaa vettä
Muut vaihtoehdot, kuten esimerkiksi hiilijuonet ja basalttikivet, ovat edelleen tutkimuksen alla, ja voivat olla mahdollisia tulevaisuuden vaihtoehtoja.
Tekniset ratkaisut

Hiilidioksidi injektoidaan porakaivojen kautta syvälle varastomuodostuman kivilajien rakeiden ja halkeamien väliseen huokostilaan korvaten ja paineistaen huokosissa olevan nesteen, joka voi olla maakaasua, vettä tai öljyä. Varastomuodostumaksi soveltuvilla kivilajeilla pitää olla hyvä huokoisuus ja läpäisevyys. Tyypillisimmin tällaisia kivilajeja löytyy kerrostumisaltaista jotka ovat muodostuneet sedimenttien kerrostuessa geologisessa menneisyydessä. Hienojakoiset läpipääsemättömät sedimentit näissä samoissa altaissa muodostavat sulkuja läpäiseviin kerroksiin. Luonnollisesti esiintyvä öljy, maakaasu tai puhtaat CO2-varastot todistavat että nesteet pysyvät kerroksissa miljoonia vuosia.
Maanalaiset muodostumat, varastot ja sulkukerrokset muodostavat monimutkaisia rakenteita, jotka ovat heterogeenisia, epätasaisesti jakautuneita ja siirrostuneita. Perusteellinen tietämys kohteesta ja geotieteellinen kokemus ovat välttämättömät arvioitaessa maanalaisten rakenteiden soveltuvuutta pitkäaikaiseen hiilidioksidin varastointiin. Mahdollisten CO2 varastomuodostumien täytyy täyttää monia kriteerejä, joista tärkeimmät ovat:
riittävä huokoisuus, läpäisevyys ja varastointikapasiteetti
varastomuodostuman päällä oleva läpäisemätön kivilajiyksikkö, esimerkiksi savi, savikivi, merkeli tai suolakivi, joka estää hiilidioksidin kulkeutumisen ylöspäin
Sulkevia rakenteita, esimerkiksi kupolin muotoinen sulkukerros, joka voi ohjata hiilidioksidin kulkeutumista varastomuodostumassa
syvyys enemmän kuin 800 m, missä paine ja lämpötila ovat tarpeeksi korkeita takaamaan tiheäksi tiivistetyn hiilidioksidin varastoinnin, jolloin varastointimäärä suurenee
juomavedeksi kelpaavaa vettä ei saa olla alueella
Tekniset ratkaisut > Esimerkki mahdollisesta varastosta Euroopassa

Yksi yllä olevat kriteerit täyttävä alue on ”Southern Permian basin” eli eteläinen permikautinen kerrostumisallas, joka ulottuu Englannista Puolaan. Hiekat ovat kerrostuneet eri geologisina aikakausina. Sedimentteihin ovat vaikuttaneet kiviä muodostavat prosessit, jotka jättävät osan huokostilasta täyteen suolavettä tai maakaasua. Kerrostunut savi on tiivistynyt läpipääsemättömäksi kerrokseksi estäen nesteiden nousemisen ylöspäin. Suurin osa hiekkakivikerrostumista on 1–4 km syvyydessä, missä paine on tarpeeksi korkea jotta hiilidioksidia voidaan varastoida tiheässä olomuodossa. Näissä syvyyksissä muodostumissa olevan veden suolapitoisuus on 100–400 g/l, mikä on paljon suolaisempaa kuin merivesi. Kerrostumisaltaassa tapahtuneiden liikuntojen seurauksena vuorisuola deformoitui muodostaen satoja kupolimaisia rakenteita, joihin varastoitui myöhemmin maakaasua. Näitä rakenteita tutkittiin vuoden 2010 vaiheilla mahdollisina hiilidioksidin lopullisina varastointipaikkoina ja pilottiprojekteina.
Tekniset ratkaisut > 2020-luvulla

Vuonna 2024 Norja alkoi rakentaa Pohjanmeren alle varastoa, johon se suunnittelee vastaanottavansa laivarahtina hiilidioksidia liki kaikista Euroopan maista. Norjan vastaavat suunnitelmat 2010-luvulla kaatuivat kustannuksiin.
Varastokapasiteetin arviointi

Varastokapasiteettiarviot ovat yleensä erittäin likimääräisiä ja ne perustuvat sopivien muodostumien spatiaaliseen laajuuteen. Kapasiteettia voidaan arvioida karkeasti erilaisilla tasoilla, alkaen karkeasta kansallisesta tasosta, tarkemmalla kerrostumisallas- sekä varastomuodostumatasolla, jolloin laskennassa otetaan huomioon olemassa oleva geologisten rakenteiden heterogeenisyys ja monimutkaisuus.
Varastokapasiteetin eri tasot ovat eritelty usein seuraavasti:
volumetrinen kapasiteetti: muodostuman huokostilavuuden arvio, perustuen muodostuman laajuuteen, paksuuteen ja ominaisuuksiin.
Todellinen kapasiteetti /geotekninen kapasiteetti: yleensä yksittäisen varastointipaikan arvio, perustuen yksityiskohtaiseen tutkimukseen varastointipaikasta, ottaen huomioon muodostuman ja sulkukerroksen kivilajiominaisuudet kuten injektiivisyys, muodostuman nesteet ja todennäköiset injektointistrategiat. Todellisen kapasiteetin arvioita voidaan arvioida paikan erityisiin arvoihin perustuvilla tietokonemallinnuksilla, missä mallinnuksen avulla ennustetaan hiilidioksidin injektoitumista ja liikettä varastomuodostuman sisällä.
Toteuttamiskelpoinen kapasiteetti: Lopuksi, sosioekonomiset tekijät vaikuttavat siihen voidaanko soveltuvaa muodostumaa käyttää vai ei. Näihin tekijöihin kuuluu sopivien hiilidioksidilähteiden saatavuus, varastointikustannukset, vastuukysymykset, lait ja asetukset sekä yleinen mielipide. Näitä ei-geoteknisiä vaikutuksia on vaikea ennakoida ja laskea kapasiteettiin.
2010-luvun alussa arvioitiin Euroopan varastointikapasiteetin  olevan korkea, mutta epävarmuustekijöitä etenkin syviin suolavesikerrostumiin on olemassa. Suolavesikerrostumat voi olla varastointikapasiteettia suuria yksiköitä varten useiksi vuosikymmeniksi. Varastointikapasiteetin päivitys ja täydennyskartoitus on ajankohtainen tutkimusaihe sekä yksittäisille valtioille että suuremmassa Euroopan mittakaavassa, esimerkiksi EU CO2STOP projektissa.
Aiheesta muualla

CO2GeoNet – European Network of Excellence on the Geological Storage of CO2
CGS Europe – Pan European coordination action on CO2 geological storage
(2010–2013)
Grenade

Grenade voi tarkoittaa seuraavia asioita:
Grenade, kunta Haute-Garonnen departementissa Ranskassa
Grenade-sur-l'Adour, kunta Landesin departementissa Ranskassa
Cécile La Grenade (s. 1952), grenadalainen yritysjohtaja, elintarviketieteilijä ja Grenadan kenraalikuvernööri
HMS Grenade (1914), miinanraivaaja
HMS Grenade (H86), G-luokan hävittäjä
Grenade Bruno Marsin esittämä kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grenade”, voi hakea sivunnimihaulla, laajalla sivunnimihaulla tai tekstihaulla.
Google AI

Google AI on Googlen osasto, joka keskittyy tekoälyn tutkimukseen ja sovelluksiin. Google AI:n tutkimusalueita ovat muun muassa koneoppiminen, luonnollisen kielen käsittely, konenäkö, robotiikka, kvanttitietokoneet ja neurotiede.
Google AI on julkaissut useita merkittäviä tutkimustuloksia ja innovaatioita AI:n alalla, kuten Transformer-mallin, joka on perusta monille nykyisille generatiivisille AI- ja suurille kielimalleille, sekä LaMDA-kielimallin, joka on kykenevä tuottamaan luonnollista ja yhtenäistä dialogia eri aiheista. Google AI on myös kehittänyt Bard-nimisen kokeellisen keskustelubotin, joka hyödyntää LaMDA-mallia ja verkkotietoa. Google AI kehitti Sycamore-kvanttiprosessorin.
Google AI:n tuotteita ja työkaluja ovat esimerkiksi Google Cloud AI Platform, joka tarjoaa pilvipohjaisia ratkaisuja tekoälyn rakentamiseen ja käyttöön.
Sen tuotteita käytetään monissa Googlen palveluissa kuten Google Workspace, joka sisältää useita generatiivisia AI-ominaisuuksia, kuten Smart Compose ja Smart Reply Gmailissa sekä Smart Canvas Docsissa; Google Assistant, joka on henkilökohtainen digitaalinen avustaja; Google Lens, joka tunnistaa kuvia ja tekstiä kameran avulla; ja Google Photos, joka käyttää AI:ta kuvien järjestämiseen ja muokkaamiseen.
Google AI pyrkii myös hyödyntämään AI:ta yhteiskunnallisten ja ympäristöllisten haasteiden ratkaisemiseksi. Esimerkiksi Google Health käyttää AI:ta lääketieteellisen diagnostiikan ja hoidon parantamiseen; Google.org tukee AI for Social Good -aloitetta, joka rahoittaa ja tukee voittoa tavoittelemattomia organisaatioita, jotka käyttävät AI:ta globaalien tavoitteiden edistämiseksi; ja Google Research India keskittyy soveltamaan AI:ta kehittyvien maiden ongelmiin.
Günter Schabowski

Schabowski vuonna 2007
Schabowski puhumassa lehdistötilaisuudessa 9. marraskuussa 1989.
Günter Schabowski (4. tammikuuta 1929 – 1. marraskuuta 2015 Berliini) oli saksalainen poliitikko. Hän oli Itä-Saksan kommunistipuolueen politbyroon jäsen (1984–1989) ja Neuvostoliiton Berliinin-miehitysvyöhykkeen puoluejohtaja (1985–1989), joka marraskuussa 1989 ilmoitti vahingossa lehdistötilaisuudessa, että Berliinin muuri avataan. Schabowskin lausunto johti muurin murtumiseen myöhemmin samana päivänä.
Schabowski kuului toisen maailmansodan aikana ryhmäjohtajana Saksan natsipuolueen nuorisojärjestöön, Hitler-nuorisoon. Sodan jälkeen hän liittyi kommunistien johtamien ei-vapaiden ammattiyhdistysten järjestöön, Saksan vapaaseen ammattiyhdistysten liittoon vuonna 1946 sekä kommunistiseen nuorisojärjestöön, Saksan vapaaseen nuorisoon vuonna 1950 ja tuli kommunistipuolueen varsinaiseksi jäseneksi vuonna 1952.
Saksan jälleenyhdistyttyä Schabowski sai kolmen vuoden vankeustuomion osavastuullisena Berliinin muurin ylittäjien ampumiseen.
Aiheesta muualla

Kuvia tai muita tiedostoja aiheesta Günter Schabowski Wikimedia Commonsissa
Insurgentes

| Insurgentes Steven Wilson |
| --- | --- | --- |

Studioalbumin tiedot
 Julkaistu: 26. marraskuuta 2008
 Formaatti: LP, CD
 Tyylilaji: kokeellinen musiikki, noise, shoegaze, vaihtoehtorock, progressiivinen rock
 Kesto: 55.22
 Levy-yhtiö: Kscope, Tonefloat, Headphone Dust
Steven Wilsonin muut julkaisut
|   | Insurgentes 2008 | Grace for Drowning 2011 |
Insurgentes on brittiläisen muusikon Steven Wilsonin soolouran ensimmäinen studioalbumi. Aluksi albumista julkaistiin postitse tilattava usean levyn erikoisversio marraskuussa 2008. Vähittäismyyntiin albumi ilmestyi helmikuussa 2009.
Kappaleet

Kaikki kappaleet säv. ja san. Steven Wilson.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Harmony Korine | 5.08 |  |  |  |  |  |  |  |
| 2. | Abandoner | 4.48 |  |  |  |  |  |  |  |
| 3. | Salvaging | 8.17 |  |  |  |  |  |  |  |
| 4. | Veneto Para Las Hadas | 5.57 |  |  |  |  |  |  |  |
| 5. | No Twilight within the Courts of the Sun | 8.37 |  |  |  |  |  |  |  |
| 6. | Significant Other | 4.31 |  |  |  |  |  |  |  |
| 7. | Only Child | 4.24 |  |  |  |  |  |  |  |
| 8. | Twilight Coda | 3.25 |  |  |  |  |  |  |  |
| 9. | Get All You Deserve | 6.17 |  |  |  |  |  |  |  |
| 10. | Insurgentes | 3.55 |  |  |  |  |  |  |  |
| Bonuslevy |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Port Rubicon | 4.24 |  |  |  |  |  |  |  |
| 2. | Puncture Wound | 4.18 |  |  |  |  |  |  |  |
| 3. | Collecting Space | 5.10 |  |  |  |  |  |  |  |
| 4. | Insurgentes (Mexico) | 5.45 |  |  |  |  |  |  |  |
| 5. | The 78 (alkaa edellistä kappaletta seuraavan 50 sekunnin hiljaisen hetken jälkeen.)  | 4.47 |  |  |  |  |  |  |  |
Kokoonpano

Steven Wilson – laulu, kitarat, pianot ja kosketinsoittimet, syntetisaattorit, harmoni, mellotron, basso, lyömäsoittimet, rumpujen ja kosketinsoittimien ohjelmointi, ambient noise, loopit
Gavin Harrison – rummut (1, 2, 3, 5, 6, 7, 9, bonusraita 1 , bonusraita 2 ja bonusraita 3) sekä symbaalit (4))
Tony Levin – basso (5, 6 ja bonusraita 3)
Mike Outram – sähkökitara (5 ja 8)
Dirk Serries – kitarabordunat (3 ja 9)
Jordan Rudess – piano (4, 5 ja 8)
Clodagh Simonds – laulu (6)
Sand Snowman – akustiset ja prosessoidut akustiset kitarat (2 ja 8), nauhurit (4)
Theo Travis – wah-huilu (2), klarinetti (4 ja bonusraita 1), saksofoni (bonusraita 1)
Michiyo Yagi – 17-kielinen bassokoto (10), 21-kielinen koto (bosnusraita 3)
Arvostelut

Allmusic:
Imperiumi.net:
Desibeli.net:
Soundi:
Idol 2005

| Idol (Ruotsi) |
| --- | --- |
Maa:  Ruotsi
Esittäminen
Verkko:  TV4
Julkaisupäivä:  Elokuu 2005
Ensimmäinen esitys:  30. elokuuta 2005
Viimeinen esitys:  2. joulukuuta 2005
Ruotsin Idolin toinen tuotantokausi alkoi elokuussa 2005 ja päättyi 2. joulukuuta 2005 käytyyn finaaliin, jonka lopuksi 17-vuotias Agnes Carlsson julistettiin voittajaksi. Hän oli ensimmäinen Ruotsin Idolin voittanut nainen ja tähän mennessä myös kilpailun menestynein artisti.
Tuomarit

Daniel Breitholtz - Sony BMG:n johtaja
Peter Swartling - musiikkituottaja
Kishti Tomita - laulunopettaja
Claes af Geijerstam - muusikko
Juontajat

Tobbe Blom
Johan Wiman
Koelaulut

Koelaulut käytiin kevään 2005 aikana Tukholmassa, Göteborgissa, Malmössä, Piitimessä ja Sundsvallissa.
| 0 | 1 | 2 |
| --- | --- | --- |
| Edeltäjä: Idol 2004 | Idol (Ruotsi) | Seuraaja: Idol 2006 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
HMS Ghurka (1907)

| HMS Ghurka |
| --- | --- |
 HMS Ghurka

Aluksen vaiheet
Rakentaja:  Hawthorn Leslie and Company, Newcastle upon Tyne
Kölinlasku:  6. helmikuuta 1906
Laskettu vesille:  29. huhtikuuta 1907
Palveluskäyttöön:  joulukuu 1908
Poistui palveluskäytöstä:  uponnut 8. helmikuuta 1917 osuttuaan miinaan
Tekniset tiedot
Uppouma:  890 t
Pituus:  78 m
Leveys:  7,77 m
Syväys:  2,59 m
Koneteho:  12 500 shp
Nopeus:  33 solmua (61 km/h) (suunniteltu)
Miehistöä:  68
Aseistus
Aseistus:  3 x QF 12 naulan 12 cwt -laivatykkiä yksiputkisina P Mk I -asennuksina 2 x 18" torpedoputkea
HMS Ghurka oli Britannian kuninkaallisen laivaston Tribal-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1905-1906 laivasto-ohjelmaa Hawthorne Leslie and Companyltä Newcastle upon Tynestä, missä köli laskettiin 6. helmikuuta 1906. Alus laskettiin vesille 29. huhtikuuta 1907 ja otettiin palvelukseen joulukuussa 1908.